དེ་ཡང་དྲི་མ་མེད་པ་ཞིག་རེད།གང་ཡིན་ཟེར་ན།ནཱ་ལེནྜའི་མཁས་པའི་གཙུག་རྒྱན་ཁོ་རང་དངོས་སུ་བོད་ལ་ཕེབས་ནས་བཙུགས་པ་ཞིག་རེད།ཡང་ཏོག་ཙམ་དབུ་ཚད་སེངྒེ་མཇིང་བསྣོལ་གྱི་བསྟན་པ་ཉམ་ཆག་ཡོང་བའི་སྐབས་སུ་སློབ་དཔོན་ཀརྨ་ལ་ཤཱ་ལས་དཔེར་ན།རྒྱའི་མཁན་པོ་ཞིག་གིས་བསམ་གཏན་རང་སྒོམ་པ་ལས་སློབ་གཉེར་གལ་ཆེན་པོ་མིན་ཚུལ་བརྗོད་པ་དེར་ལན་གསལ་པོ་སྤྲད་པའི་ལོ་རྒྱུས་ཡོད་རེད།དེ་འདྲ་ཡིན་དུས་བོད་ལ་བསྟན་པ་བཤད་སྒྲུབ་ཟུང་འབྲེལ་གྱིས་སྐྱོང་བ་དང༌།ད་ལྟ་དུས་རབས་ཉེར་གཅིག་པའི་ནང་དུའང་སངས་རྒྱས་པའི་ཆོས་ལ་གཏིང་ཕྱིན་པའི་གོ་བ་ཞིག་ལེན་དགོས་བྱུང་ན།བོད་ཀྱི་སངས་རྒྱས་པའི་ཆོས་དེ་ཡག་ཤོས་རེད་འདུགདེ་ངས་ཡང་སྦོ་ཤོབ་བཤད་པ་མ་རེད།སྐྱག་རྫུན་ག་ནས་ཡིན།སྣང་བ་དག་ནས་བཤད་པ་ཡང་མིན།ཉི་ཧོང་གི་མཁས་པ་དང༌།རྒྱ་ནག་གི་མཁས་པ་སོགས་མི་མང་པོ་ཐུག་ནས་སྐད་ཆ་བཤད།བགྲོ་གླེང་བྱས།དེ་འདྲ་བྱས་པའི་སྐབས་སུ་ཁོ་རང་ཚོས་གསལ་པོ་གསུང་གི་འདུགབོད་ཀྱི་ཤེས་ཚད་ནང་བཞིན་སྤུས་དག་པོ་དང་གཏིང་རིང་པོ་ཡོད་མ་རེད་ཟེར་གྱི་འདུག